马玉崑（），字景山，民间称为马三元，安徽蒙城人，淮军将领。
生平.早年以武童生随宋庆攻捻，积功至都司，赐号振勇巴图鲁。光绪二十五年，擢浙江提督。二十六年，调还直隶提督。适义和拳作乱，八国联军入侵，马玉崑统武衞左军抵御。两军于天津、北仓交战，相持月余，马玉崑终因孤立无援退兵。后随慈禧太后和光绪皇帝车驾西幸西安。明年，回京，加太子少保。三十四年，病卒，赠太子太保，予二等轻车都尉，谥忠武。